CELEX: 62010CN0351
Language: et
Date: 2010-07-12 00:00:00
Title: Kohtuasi C-351/10: Eelotsusetaotlus, mille on esitanud Verwaltungsgerichtshof (Austria) 12. juulil 2010 — Zollamt Linz Wels

9.10.2010   
            
            
               ET
            
            
               Euroopa Liidu Teataja
            
            
               C 274/10
            
         Eelotsusetaotlus, mille on esitanud Verwaltungsgerichtshof (Austria) 12. juulil 2010 — Zollamt Linz Wels
   (Kohtuasi C-351/10)
   ()
   2010/C 274/14
   Kohtumenetluse keel: saksa
   
      Eelotsusetaotluse esitanud kohus
   
   Verwaltungsgerichtshof
   
      Põhikohtuasja pooled
   
   
      Kaebuse esitaja: Zollamt Linz Wels
   
      Vastustaja: Unabhängiger Finanzsenat, Außenstelle Salzburg
   
      Menetlusse astuja: LAKI D.O.O.E.L.
   
      Eelotsuse küsimused
   
   
               1.
            
            
               Kas komisjoni 2. juuli 1993. aasta määruse (EMÜ) nr 2454/93 (ühenduse tolliseadustiku rakendusmäärus (1)) artikli 558 lõiget 1 koostoimes artikli 555 lõike 1 punktiga c, komisjoni 4. mai 2001. aasta määruse (EÜ) nr 993/2001 sõnastuses, tuleb tõlgendada nii, et transpordivahendi lubamatu kasutamisega siseliikluses on tegemist juba kauba peale laadimisel ja veo alustamisel, kui kaubanduslikul eesmärgil kasutatavale sõidukile on antud luba siseliikluses kasutamiseks kahe liikmesriigi vahel, kauba peale laadimine toimub ühes neist kahest liikmesriigist, kuid sihtkoht (planeeritud mahalaadimiskoht) asub aga nendest kahest liikmesriigist erinevas liikmesriigis ja selles liikmesriigis ei ole kasutamiseks luba antud?
            
         
               2.
            
            
               Kui vastus esimesele küsimusele on jaatav, siis kas nõukogu 12. oktoobri 1992. aasta määruse (EMÜ) nr 2913/92 (tolliseadustik (2)) artikli 204 lõike 1 punkti a koostoimes artikliga 215 tuleb tõlgendada nii, et sellisel juhul tekib tollivõlg liikmesriigis, kus toimus pealelaadimine, ja sellel liikmesriigil on õigus kohaldada imporditollimakse, kuigi alles mahalaadimisel on selgunud, et kaupa veeti liikmesriiki, kus ei ole antud luba siseliikluses kasutamiseks?
            
         
               3.
            
            
               Lisaks sellele, kui vastus esimesele küsimusele on jaatav, siis kas nõukogu 28. novembri 2006. aasta direktiivi 2006/112/EÜ (3), mis käsitleb ühist käibemaksusüsteemi, artiklit 61 tuleb tõlgendada nii, et antud asjaoludel imporditi kaup liikmesriiki, kus see peale laaditi, ja sellel liikmesriigil on õigus kohaldada impordikäibemaksu, kuigi alles mahalaadimisel on selgunud, et kaupa veeti liikmesriiki, kus ei ole antud luba siseliikluses kasutamiseks?
            
         
      (1)  EÜT L 253, 11.10.1993, lk 1; ELT eriväljaanne 02/06, lk 3.
   
      (2)  EÜT L 302, 19.10.1992, lk 1; ELT eriväljaanne 02/04, lk 307.
   
      (3)  ELT L 347, 11.12.2006, lk 1.